**KIMENŐ MOTIVÁCIÓS FELMÉRÉS (2020)**

**A Gazdaságtudományi Kar beszámolója a 2019/2020. tanévben végzős illetve várhatóan végzős hallgatók válaszai alapján**

A kimenő motivációs felmérések lényege, hogy megismerjük a jelenlegi, illetve a frissen végzett hallgatóink véleményét azzal kapcsolatban, hogy hogyan értékelik az adott képzést és magát az intézményt. Az önértékelés célja megtalálni a gyenge pontokat, illetve a fejlesztendő területeket.

A felmérést 60 fő töltötte ki, ami az összes kitöltés 12,66%-át jelenti.

A felmérést kitöltők 50,8%-a alapképzéses, 39% mesterképzéses, 10,2% pedig felsőoktatási szakképzéses hallgató. Az alapszakosok nagyrésze (18,2%) pénzügy és számvitel szakos, a mesterképzésen legtöbben a számvitel és az MBA szakról töltötték ki a felmérést (7,3%), felsőoktatási szakképzésről pedig a pénzügy és számvitel szakról vettek részt legtöbben a felmérésben (44,4%). A legtöbben 2015-ben kezdték el tanulmányaikat (37,3%).

Általánosan elmondható, hogy a hallgatók közepes mértékben elégedettek az infrastruktúrával, kulturális, sportolási és ösztöndíj rendszerrel – alacsony pontszámmal rendelkezik a hallgatói ösztöndíjak rendszerének igazságossága. 3,3 átlaggal rendelkezik az az állítás, miszerint szívesen visszajönne a kitöltő az intézménybe, ez alapján nem teljes az elégedettség a Gazdaságtudományi Kar hallgatói között.

A kitöltők főként az informatikai ismeretekben érzett hiányosságokat, ez az a terület, amiből kevesebb ismeretet nyújtott az intézmény az elvártnál (31,7%).

53,3%-ban nem terveznek a kitöltők további iskolarendszerű tanulást. A 46,7% 61,3%-a mesterképzésen szeretne továbbtanulni, főként levelező munkarendben.

A hallgatók 74,1%-a teljes munkaidőben dolgoznak, ami nagyrészt szorosan kapcsolódik a tanult szakhoz. A hallgatók ennek megfelelően (75,6%) elsősorban dolgozónak tekinti magukat, mintsem hallgatónak. A diplomás léttől a magas jövedelmet várják el a kitöltők (76,7%).

A kitöltők szerint közepes szintű a tantermek felszereltsége és hasonlóan nem vélik annyira jónak a termek számítógéppel való ellátottsága.

Alapvetően elmondható, hogy jelen kérdőív hallgatóit nem a hallgatói lét vonzza, hanem a diploma, mint minősítés. Sok esetben azonosítják a magasabb végzettséget magasabb jövedelemmel, könnyebb elhelyezkedési lehetőséggel és nagyon sokan a felmérés alapján csupán ezért választották a mesterképzést. Így a kimenő hallgatókat nehéz megfogni, kellene valamilyen olyan plusz tényező kiemelése, melyek ezentúl sokkal nagyobb pozitívummal szolgál a hallgatók számára. Ilyen lehet a kiemelkedő szakmai tudás nyújtása, megújult képzési struktúra, gyakornoki pozíciók és azokban rejlő további munkalehetőség, illetve ezek egyetem által történő támogatása.